丘應樺

丘應樺係香港航空業人士，大灣區航空首任行政總裁，香港政府商務及經濟發展局現任局長。祖籍梅州蕉嶺，丘逢甲家族後人。

簡歷
丘應樺1982年加入國泰航空，2015年至2017年做國泰港龍航空行政總裁，2017年做國泰航空董事會執行董事同航空服務董事。佢2021年加入大灣區航空做董事同行政總裁。佢自2022年7月開始做商務及經濟發展局局長，而大灣區航空行政總裁一職就由許漢忠接替。

選舉經歷 
2016年第6屆香港立法會選舉，佢參選航運交通界功能界別，輸畀易志明；喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。

攷

GovHK 香港政府一站通：商務及經濟發展局局長 丘應樺

香港生意人
類:香港特別行政區主要官員
應樺
類:祖籍梅州